kardosdrur/scandi-wiki huggingface dataset:
Bleeder (film)

Bleeder er en dansk film fra 1999, skrevet og instrueret af Nicolas Winding Refn. Filmen, som lå nr. 1 på biolisten, følger en lille gruppe venner, der hyppigt mødes for at se film på video. Harmonien går dog i stykker, da Leo (Kim Bodnia) tæver sin gravide kæreste (Rikke Louise Andersson), og hendes bror (Levino Jensen) beslutter at straffe ham.

Der er nogen scener, som er optaget i one-takers (et langt klip) Blandt andet klippet, hvor servitricen (Liv Corfixen) arbejder på grillbaren, sammen med sin meget snaksalige, og ikke mindst forvirrede chef.

Filmen er optaget på flere velkendte københavnske lokationer; bl.a. Nørrebro Station og Assistens Kirkegård.

Medvirkende 
 Kim Bodnia som Leo
 Mads Mikkelsen som Lenny
 Rikke Louise Andersson som Louise
 Liv Corfixen som Lea
 Zlatko Buric som Kitjo
 Claus Flygare som Joe
 Levino Jensen som Louis

Kilder 
 Nicolas Barbano: Blødende overblik – din guide til Bleeder (Zoo Magazine nr. 21, 1999)

Eksterne henvisninger 
 
 Bleeder på danskfilmogtv.dk

Danske film fra 1999
Dramafilm fra Danmark
Film instrueret af Nicolas Winding Refn
Dansksprogede film
I Kina spiser de hunde

I Kina spiser de hunde er en dansk actionkomedie fra 1999, instrueret af Lasse Spang Olsen og skrevet af Anders Thomas Jensen. På rollelisten ses bl.a. Kim Bodnia, Dejan Čukić, Nikolaj Lie Kaas, Tomas Villum Jensen, Brian Patterson, Trine Dyrholm, Peter Gantzler, Jesper Christensen og Slavko Labović. I 2002 kom efterfølgeren Gamle mænd i nye biler.

I Kina spiser de hunde er én af de få danske film, som ikke har fået filmstøtte fra Det Danske Filminstitut. Filmen fik gentagne nej til statslige støttekroner, men blev reddet af en tv-station, en privat investor, en filmproducent og en filmudlejer, og filmens budget var på 8 mio. kr. Filmen blev en solid biografsucces med 223.248 solgte biografbilletter i Danmark. Desuden har filmen også haft biografpremiere i henholdsvis Norge, Island, Tyskland, Slovenien og Tjekkiet.

Filmen fik Robertprisen for Årets special effects/lys.

Handling 

Filmen handler hovedsagligt om Arvid, som er en halv-kedelig bankrådgiver med problemer i parforholdet. Ved et tilfælde kommer han til at stoppe et bankrøveri med kollegaen Hennings (Homo Henning) squashketcher, derfra bliver han kaste ud i nogle moralske dilemmaer om hvad der er rigtig og forkert. I handlingen trækkes den subjektive grænse til det yderste, hvor selv mord kan retfærdigøres i sidste ende.

Medvirkende 
 Dejan Cukic (Arvid Blixen)
 Kim Bodnia (Harald)
 Nikolaj Lie Kaas (Martin)
 Tomas Villum Jensen (Peter)
 Brian Patterson (Vuk)
 Trine Dyrholm (Hanne)
 Peter Gantzler (Franz)
 Line Kruse (Astrid)
 Søren Sætter-Lassen (Henning (Homo Henning))
 Lasse Lunderskov (Jørgen)
 Jesper Christensen (bartender)
 Preben Harris (Erling)
 Martin Spang Olsen (Preben)
 Erik Holmey (sikringsvagt)
 Lester Wiese (Richard)
 Slavko Labovic (Ratko)
 Jonas Schmidt (betjent)
 B.S. Christiansen (betjent)

Kildehenvisning

Eksterne henvisninger 
 

Danske film fra 1999
Actionfilm fra Danmark
Film instrueret af Lasse Spang Olsen
Dansksprogede film
Vidensvirksomhed

Vidensvirksomhed betegner en virksomhed, der i et stigende omfang beskæftiger sig med behandling af viden frem for behandling af fysiske produkter.

Da industrialiseringen begyndte i slutningen af 1800-tallet og begyndelsen af 1900-tallet, var virksomhedernes (eller fabrikkernes) profit bundet til forarbejdningen af råmaterialer til omsættelige produkter. I en marxistisk forstand var der tale om, at virksomhederne genererede merværdi ved at købe råmaterialer, maskiner og arbejdskraft til en lavere pris end den, de kunne sælge det endelige produkt for.

I et post-industrielt samfund, som det vi lever i i dag, har genereringen af merværdi ændret sig til at dreje sig fortrinsvis om serviceydelser og viden. Det overskud, som mange virksomheder har i dag, skyldes dermed udviklingen af ny teknologi og salget af serviceydelser i forbindelse med denne teknologi. På denne måde handler virksomheden så at sige med viden – og den kan karakteriseres som en vidensvirksomhed.

De ansatte hos en vidensvirksomhed betegnes vidensarbejdere.

Erhvervsliv
Erhvervsøkonomi
Borerig

En borerig er en maskine, der skaber huller i jorden. Borerigge kan være store massive konstruktioner med udstyr til at bore efter vand, olie eller naturgas.

Varianter
Der findes 4 slags borerigge. Den billigste er en landrig, som er en rig man flytter fra sted til sted ved at skille den ad.

De 3 andre typer har alle én ting tilfælles, nemlig vand. Den første, som bruges på lavt vand f.eks. i sumpområder ved Venezuela, er en drilling barge. Den er bygget til at gå ind på lavt vand for at bore huller i undergrunden.

Den mest udbredte borerig er en jack-up, som kan bore på havet i vanddybder på op til 106 meter. Disse jack-ups bliver holdt fast i undergrunden ved hjælp af tre ben som kan køres ud. Når benene når havbunden, begynder man at man at løfte riggen ud af vandet. Udtrykket jack-up stammer fra det engelske ord for at løfte, jacking up.

Den sidste borerig er en semi-submersible, som er en rig, der flyder på vandet ligesom et skib. Den har ingen ben at stå fast på; i stedet bruger man trusther og store ankre. Disse rigge kan arbejde på vand på op til 3000 meters dybde.

Maskiner
Energi
Eric Bina

Eric Bina (født 1964) medskaber af Mosaic web-browser og medstifter af Netscape.

Bina studerede ved University of Illinois at Urbana-Champaign, hvor han modtog en B.Sc. grad i datalogi i 1986 og en M.Sc. i datalogi i 1988.
Bina blev i 1991 ansat som programmør ved NCSA, og han begyndte her sammen med vennen Marc Andreessen udviklingen af web-browseren Mosaic i december 1992. I marts 1993 havde Bina og Andreessen den første fungerende version af Mosaic, og de postede den på internetet. Mosaic regnes som den killer app der udbredte internettet uden for en snæver kreds.

4. april 1994 stiftede Andreessen sammen med Jim Clark virksomheden Netscape Communications med det formål at udvikle en bedre browser og gøre udvikling af web-software til en forretning. Bina blev én af de første ansatte ved Netscape. Netscape lancerede browseren Netscape Navigator 15. december 1994, og browseren blev hurtigt de-facto standard på internettet. 9. august 1995 blev Netscape børsnoteret, hvilket gjorde Bina og de øvrige stiftere meget velhavende. Netscape mistede siden sin dominans på browser-markedet til Microsoft Internet Explorer. Netscape frigav i januar 1998 program-koden til Netscape Navigator som fri software, hvilket blev starten på Mozilla projektet. Netscape blev 24. november 1998 overtaget af AOL. 

Bina er kendt som en fremragende programmør og for at arbejde meget hårdt, med arbejdsuger på 120-130 timer og for at programmere uafbruft i 48 timer eller mere.

I 1995 modtog Bina og Andreessen sammen med Tim Bernes-Lee ACM Software System Award for deres indsats for skabelsen af World Wide Web.

Programmører fra USA
Killer app

Killer application eller killer app er betegnelsen for et softwareprogram, der er så nyttigt eller overbevisende, at det fungerer som salgsargumentet for et større teknologisk system såsom computerhardware, spillekonsol, softwareplatform, programmeringssprog eller styresystem.   En "killer app" kan markant forbedre salget af den platform hvorpå den kører.

Begrebet killer app stammer fra computerverdenen. Det klassiske eksempel på en killer app er VisiCalc, det første regneark. VisiCalc var så nyttigt og gav så mange nye muligheder, at tusindvis af mennesker købte Apple II computere udelukkende for at kunne køre programmet. VisiCalc blev dermed den direkte årsag til Apples succes og indirekte årsagen til udbredelsen af personlige computere i erhvervslivet.

Referencer og litteratur 

 Unleashing The Killer App

Software
Talence

Talence er en by i Frankrig. Byen, der har  indbyggere, ligger i regionen Nouvelle-Aquitaine, departementet Gironde og arrondissementet Bordeaux. Prins Henrik og José Bové er født i byen.

Referencer

Eksterne henvisninger 

 Mairie de Talence: Officiel hjemmeside 

Byer i Gironde
Internet Information Services

Internet Information Services er navnet på Microsofts webserver-produkt. Serveren giver mulighed for en tæt integration med Microsoft Frontpage.

I IIS 3.0 blev ASP (Active Server Pages) introduceret. Senere blev det omtalt som klassisk ASP. I 2002 kom overtageren til ASP, nemlig ASP.NET som de første år var en ekstra applikation til IIS. 

Fra IIS 7.0 var ASP.NET helt integreret i webserveren.

Eksterne henvisninger 
 Microsoft produktinformation (engelsk)
 IIS.net-portalen med bl.a. teknisk information (engelsk)

Software fra Microsoft
Servere
Internet-software til Windows
IMovie

iMovie er et filmredigeringsprogram som følger med alle nye Apple computere. Programmet, der er en del af Apple's iLife pakke, giver brugere en nem mulighed for at redigere sine egne film. iMovie 3 og senere versioner findes kun til Mac OS X, mens tidligere versioner (2.0.3 eller ældre) kan køre under Mac OS 9.

iMovie blev populær efter frigivelsen af den første version, pga. programmets enkelthed. De fleste opgaver løses af drag 'n' drop. Dette gjorde iMovie kendt blandt PC-brugere gennem PC-blade, hvor den fik en god modtagelse, samt en forside historie.

Jonathan Caouette's film Tarnation, blev redigeret udelukkende med iMovie. Filmen vandt hele 7 priser og blev vist ved Cannes Filmfestival i 2004.

Via FireWire, kan iMovie hente optagelser direkte fra et digitalt video kamera og gemme det på harddisken. Herfra kan iMovie så redigere, tilføje tekst, musik, effekter og lydeffekter. Desuden kan man tilføje overgange mellem filmklip.

11. januar 2005 introducerede Apple iMovie HD som en del af iLife '06, hvor man for første gang kunne redigere i high-definition.

iMovie HD 6 
iMovie HD 6 blev udgivet 11. januar 2005 som en del af iLife '06. Programmet er integreret med resten af programmerne; iPhoto, iTunes, iDVD, Garageband og iWeb. Nye funktioner inkluderer:
Fem "temaer" designet af Apple. Med drag 'n' drop kan man tilføje billeder og filmklip i prædesignede temaer, for at give et projekt et professionelt udseende.
Real-time effekter. Brugeren skal ikke længere vente på at effekterne skal rendere.
Cinematic real-time titler.
Forbedret lyd værktøjer og effekter.
Video podcast og blog, integreret med iWeb.
Opdateret udseende.

Eksterne links 
 Apple – iLife
 Apple – iMovie HD

Software fra Apple Inc.
Videoredigering
Multimedieprogrammer til OS X
Pizza King

Pizza King er en dansk spillefilm fra 1999, instrueret af Ole Christian Madsen. Han har også skrevet manuskriptet med Lars K. Andersen og Janus Nabil Bakrawi.

Medvirkende
Ali Kazim
Janus Nabil Bakrawi
Isam Subeihi
Farshad Kholghi
Ellen Nyman
Jimmy Jørgensen
Steen Stig Lommer
Anders W. Berthelsen
Bjarne Henriksen
Max Hansen Jr.
Peter Gantzler
Caroline Drasbæk

Eksterne henvisninger 
 

Danske film fra 1999
Dramafilm fra Danmark
Dansksprogede film
Film instrueret af Ole Christian Madsen
Helle Hertz

Helle Hertz (født 29. oktober 1943 på Frederiksberg) er en dansk skuespillerinde.

Oprindelig arbejdede hun som fotomodel.

Fra 1960-1964 var hun Lommerpige (korpige) på ABC Teatret, hvorefter hun de næste 10 år var tilknyttet Det ny Scala, Allé-Scenen og Gladsaxe Teater.

Fra radioen husker mange hende fra serien Karlsens Kvarter, der fra 1968 og gennem fem år var en stor succes.

I tv har hun bl.a. optrådt i serierne Een stor familie og Mor er major.

Hun er søster til skuespillerinden Lone Hertz og skuespilleren Tony Rodian, og mor til Anders Peter Bro, Nicolas Bro og Laura Bro, som alle er blevet skuespillere. Disse børn har hun med sin tidligere mand, skuespilleren Christoffer Bro.

Herefter levede hun i 16 år med Betty Nansen Teatrets direktør Henrik Hartmann.

Helle Hertz har bl.a. modtaget Poul Reumerts legat, Bodil Ipsens Jubilæumslegat, Clara Pontoppidans Fødselsdagslegat og Adam Oehlenschläger-legatet.

Filmografi 
Blandt de film hun har medvirket i kan nævnes:
 Poeten og Lillemor og Lotte – 1960
 Der brænder en ild – 1962
 Rikki og mændene – 1962
 Det tossede paradis – 1962
 Frøken April – 1963
 Selvmordsskolen – 1964
 Halløj i himmelsengen – 1965
 Ih, du forbarmende – 1966
 Det er ikke appelsiner - det er heste – 1967
 Dr. Glas – 1968
 Helle for Lykke – 1969
 Kys til højre og venstre – 1969
 Rend mig i revolutionen – 1970
 Slægten – 1978
 Vinterbørn – 1978
 Med lille Klas i kufferten – 1983
 Ballerup Boulevard – 1986
 Take it Easy – 1986
 Davids bog – 1996
 Rene hjerter – 2006
 De vildfarne (2016)

Eksterne henvisninger 
 

Skuespillere fra Danmark
Personer fra Frederiksberg
Personer i Kraks Blå Bog
Riddere af 1. grad af Dannebrog
Modtagere af Ole Haslunds Kunstnerfonds legat
Det gamle kejserlige sommerpalads

Det gamle kejserlige sommerpalads (kinesisk:圆明园 / 圓明園 pinyin:Yuanming Yuan) var et kompleks af paladser og haver, der fyldte 3,5 km², hvilket er næsten 5 gange så stort som Den Forbudte By. Det lå 8 km nordvest for Beijing. Det blev bygget i det 18. århundrede og starten af det 19. århundrede. Qing-dynastiets kejsere boede og styrede Kina fra det gamle kejserlige sommerpalads. Den Forbudte By i Beijing blev kun brugt til formelle ceremonier.

Det blev fuldstændigt ødelagt af engelske og franske tropper i 1860 ved afslutningen af 2. opiumskrig.

Overblik 

Paladset var delt op i 3 områder, der hver havde hundredvis af haller, pavilloner, templer, gallerier, søer osv. Man havde genskabt flere berømte steder i det sydlige Kina.

Der var også efterligninger af europæiske bygninger lavet i sten. Man havde også lavet nogle tibetanske og mongolske bygninger, da Tibet og Mongoliet var en del af riget. Dog var 95% af bygningerne i kinesisk stil.

Man kan i dag se ruinerne af de europæiske stenbygninger på stedet. En enkelt bygning er genopført nemlig en pavillon med labyrint.

Bygninger, konstruktioner og anlæg i Kina
Gamle mænd i nye biler

Gamle mænd i nye biler er en dansk film fra 2002, instrueret af Lasse Spang Olsen og skrevet af Anders Thomas Jensen.

Det er en fortsættelse til I Kina spiser de hunde (1999).

Medvirkende 
Kim Bodnia
Tomas Villum Jensen
Nikolaj Lie Kaas
Iben Hjejle
Jens Okking
Brian Patterson
Torkel Petersson
Slavko Labovic
B.S. Christiansen (politimand i lufthavnen)

Referencer

Eksterne henvisninger 
 

Actionfilm fra Danmark
Danske film fra 2002
Dansksprogede film 
Film instrueret af Lasse Spang Olsen
Komediefilm fra Danmark
Manden der ville være skyldig

Manden der ville være skyldig er en dansk film fra 1990 med manuskript og instruktion af Ole Roos, efter en roman af Henrik Stangerup (udgivet i 1973).

Medvirkende
Jesper Klein
Anna Karina
Bent Christensen
Kirsten Norholt
Sam Besekow
Poul Bundgaard
Bent Warburg
Tove Maës
Kai Løvring
Lene Brøndum
Lillian Tillegreen
Lotte Olsen
Preben Kristensen
Stig Hoffmeyer
Gyda Hansen
Benjamin Rothenborg Vibe

Eksterne henvisninger 
 

Dramafilm fra Danmark
Danske film fra 1990
Film baseret på værker af danske forfattere
Felix (film fra 1982)

Felix er en dansk film fra 1982, skrevet og instrueret af Erik Clausen.

Medvirkende
Tove Maës
Poul Bundgaard
Erik Clausen
Leif Sylvester Petersen
Gerda Madsen
Jesper Langberg
Allan Olsen
Jytte Abildstrøm
Erno Müller
Marianne Moritzen
Niels Skousen

Eksterne henvisninger 
 

Danske film fra 1982
Dramafilm fra Danmark
Film instrueret af Erik Clausen
Dansksprogede film
Kubb

Kubb, kongespil, høvdingespil eller vikingespil er et spil, som hævdes at have rødder i middelalderen. Dokumentation for spillets eksistens før 1990 savnes dog. Kubb stammer formodentlig fra Gotland i Sverige. Spillet spilles bedst på græs, grus eller sand med mellem 2 og 12 spillere. Spillet består af 1 konge, som placeres midt på banen, og 5 kubber per hold. Derudover benyttes 6 kastepinde. Man har 3 runder.

Eksterne henvisninger 

 VM i Kubb
 Kubbwiki
 Regler på dansk 
 European Championship in Berlin
 The British Kubb Players Association – BKPA

Spil og lege
USA Patriot Act

The Uniting and Strengthening America by Providing Appropriate Tools Required to Intercept and Obstruct Terrorism Act, også kendt som the USA PATRIOT Act eller blot the Patriot Act er en amerikansk lov vedtaget i 2001 som følge af terrorangrebet den 11. september 2001.

Loven blev vedtaget i Senatet med 98–1 stemmer og i Repræsentanternes Hus med 356–66 stemmer. Præsident George W. Bush sanktionerede loven 26. oktober 2001.

Loven er kompliceret og omfattende, med 158 paragrafer og 15 lovændringer, blandt andet inden straffeproces, datakriminalitet, efterretning, aflytning og immigration. Den behandler også økonomisk støtte til terrorofre, udbetalinger til ansatte i nødtjenestene og bekæmpelse af svindel ved bidrag til velgørenhedsorganisationer efter et terrorangreb.

Loven har imidlertid været omstridt fordi den gav politimyndighederne større mulighed til at overvåge og anholde terrormistænkte uden sigtelse eller rettergang. I september 2007 kendte en forbundsdommer i New York, Victor Marrero, dele af loven og dens forvaltning for forfatningsstridig.

Ekstern henvisning 
 
 USA PATRIOT Act på wikisource.org (engelsk)

PATRIOT Act
Terrorbekæmpelse
Privatliv
Binær operator

En binær operator på en mængde M er en funktion *: M×M → M. Oftest bruger man infiksnotationen x * y i stedet for den sædvanlige notation *(x, y) for funktioner.

Kendte eksempler på binære operatorer er funktionerne + (plus) og · (gange) på mængderne N (de naturlige tal), Z (de hele tal), Q (de rationale tal), R (de reelle tal) eller C (de komplekse tal).

Et andet godt eksempel er funktionssammensætning. Lad A være en mængde, og lad M = { f: A → A } være mængden af funktioner fra A til A. Nu er funktionssammensætning •: M×M → M en binær operator. (For vilkårlige funktioner f og g i M ligger f • g igen i mængden M.)

Lad *: M×M → M være en binær operator. Nu kaldes * for:
 Associativ, hvis (x * y) * z = x * (y * z) for alle x, y, z i M.
 Kommutativ, hvis x * y = y * x for alle x, y i M.
Gange og plus på mængderne fra før er både associative og kommutative, mens funktionssammensætning generelt kun er associativ.

Magmaer 
Et par (M, *) af en mængde M og en binær operator * kaldes en magma. Eksempler på magmaer er:
 Alle semigrupper (S, *).
 Alle monoider (M, *).
 Alle quasigrupper (Q, *).
 Alle grupper (G, *).

Se også
 Unær operator
 Aritet
Cand.scient.pol.

Cand.scient.pol. (latin: candidatus/candidata scientiarum politicarum) er en kandidatgrad i statskundskab, også kaldet politologi.

Den internationale betegnelse for graden er Master of Science in Political Science.

Kandidatuddannelsen i statskundskab er normeret til at vare 2 år og udbydes på Aarhus Universitet, Københavns Universitet og Syddansk Universitet. 

Uddannelsen i statskundskab indeholder kerneområderne almen statskundskab, sammenlignende statskundskab, international politik og offentlig forvaltning. Politisk teori og idéhistorie regnes nogle steder også som et kernefag. Dertil kommer andre samfundsvidenskabelige fag som sociologi, forvaltningsret og mikro- og makroøkonomi, samt en mængde valgfag. Uddannelsen til cand.scient.pol. indeholder desuden undervisning i samfundsvidenskabelig metode og videnskabsteori.

Cand.scient.pol.er bliver oftest ansat i centraladministrationen, regioner og kommuner samt interesseorganisationer. En del ansættes dog ligeledes i det private. Eksempelvis i konsulentbranchen. 

Ifølge Altinget.dk er 20 pct. af Folketingets medlemmer uddannede cand.scient.pol.er.

Referencer 

Kandidater
Statskundskab
Videregående uddannelser i Danmark
Kandidatgrader
Militær-industrielle kompleks

Det militær-industrielle kompleks (fra en. Military-Industrial Complex) er en betegnelse for sammenfaldende interesser (og samarbejde) mellem dele af industrien og militæret i et land.

Udtrykket blev anvendt af USAs tidligere præsident Dwight D. Eisenhower i dennes afskedstale den 17. januar 1961, hvor Eisenhower påpegede risikoen for, at det militærindustrielle kompleks kunne få en uønsket indflydelse på det amerikanske samfund.

Referencer
Thyrfing

Thyrfing er et viking metal-band fra Sverige. Bandet er navngivet efter sværdet Tyrfing i den nordiske mytologi.

Medlemmer

Nuværende medlemmer 
 Jens Rydén – Forsanger
 Patrik Lindgren – Guitar
 Kimmy Sjölund – Bas
 Peter Löf – Keyboard
 Joakim Kristensson – Trommer

Tidligere medlemmer 
 Thomas Väänänen – Forsanger (1996-2006)
 Henrik Svegsjö – Guitar (1998-2006)
 Vintras – Guitar (1997-1998)

Tidslinje

Diskografi

Albums 
 Thyrfing (1998)
 Valdr Galga (1999)
 Urkraft (2000)
 Vansinnesvisor (2002)
 Farsotstider (2005)
 Hels vite (2008)
 De Ödeslösa (2013)
 Vanagandr (2021)

EPs 
 Hednaland CD 1999
 Solen Svartnar 7" EP 1999

Demoer 
 Solen Svartnar 7" Demo 1995
 Hednaland Demo 1996

Eksterne henvisninger 
 Thyrfing Hjemmeside
 

Metalgrupper fra Sverige
Viking metal-grupper
Musikgrupper fra 1995
Zócalo

En zócalo er et centralt torv eller plads, normalt i mexicanske byer. Zócaloerne var ofte de oprindelige centrale torve i mesoamerikanske byer, som de spanske erobrere overtog. Ordet "zócalo" stammer fra et af Mesoamerikas oprindelige sprog.

Kendte zócaloer 
 Plaza de la Constitución i Mexico City
 Zócaloen i Oaxaca

Torve og pladser
Mexicos geografi
Munthe plus Simonsen

munthe plus simonsen er et dansk modefirma som har butik i København, Århus og Oslo. Butikkerne sælger både munthe plus simonsens egen kollektion, Naja Munthes interiør linje Casa de Luxe og andet interiør.

Designfirmaet Munthe plus Simonsen blev etableret i 1994 af designerne Naja Munthe og Karen Simonsen.
De havde mødt hinanden tre år tidligere på en designskole i Kolding, og i 1995 kunne de lancere deres første kollektion. Der var ekstra opmærksomhed på tøjmærket ved nytåret 2002, efter det kom frem, at justitsminister Lene Espersen havde lånt sit nytårsgallatøj hos de to designere uden at betale for det. I 2004 modtog de to designere prisen som 'Årets Erhvervskvinde 2004' af champagnehuset Veuve Clicquot. Den 11. juli 2006 meddelte firmaet Sø- og Handelsretten, at det gik i betalingsstandsning. Firmaet kom dog helskindet igennem betalingsstandsningen og driver i dag en sund virksomhed.

Til at promovere kollektionerne har munthe plus simonsen ofte brugt utraditionelle modeller, f.eks. skuespillerne Iben Hjejle og Ole Lemmeke.
I 2009 overtog Naja Munthe virksomheden og hun står i dag for al design, og munthe plus simonsen sælges nu i mere end 15 forskellige lande globalt. Under Copenhagen Fashion Week afholder mærket et spektakulært modeshow, som viser næste sæsons kollektion. 
I 2014 relancerede Naja Munthe brandet under navnet Munthe
Munthes stil er ofte blevet kaldt for storby-boheme og kollektionerne indeholder altid både rå og luksuriøse elementer.

Ekstern henvisning 
 Munthe

Beklædningsvirksomheder i Danmark
Etableret i 1994
Day Birger et Mikkelsen

Day Birger et Mikkelsen A/S er et internationalt, danskejet tøjfirma, der har hovedkontor på Kongens Nytorv i København og afdelinger i Odense og London. Det blev grundlagt i 1997 af Keld Mikkelsen og Malene Birger. Sidstnævnte forlod firmaet i 2002.

Firmaets kollektioner består i dag af linjerne Day Main Line, 2nd Day og Day Home. Designet blander etnisk inspiration med skandinavisk design. Day Birger et Mikkelsen har butikker i København, Odense og Århus og i en række stormagasiner i Danmark og udlandet. Ifølge virksomheden sælges dens varer i 25 lande gennem mere end tusind salgssteder.

I 2006 solgte den daværende eneejer af firmaet, Keld Mikkelsen, halvdelen af aktierne til islandske Baugur Group og det islandske investeringsselskab B2B. Ambitionerne var, at firmaet senest i 2010 skulle omsætte for en milliard kroner og i øvrigt have etableret sig massivt i Storbritannien. Senere overtog Baugur Group B2B's aktier. I 2009 gik Baugur Group konkurs, og året efter tilbagekøbte Keld Mikkelsen aktierne.

Eksterne henvisninger 
 Day Birger et Mikkelsen

Kilder 

Beklædningsmærker
Beklædningsvirksomheder i Danmark
Etableret i 1997
Virksomheder i Odense